**Z Á P I S N I C A č. 6**

**zo 6. riadneho zasadnutia Obecného zastupiteľstva obce Perín – Chym ,**

**konaného dňa 26.06.2019**

**Prítomní :** MVDr. Ladislav Molnár PhD. - starosta

**Poslanci:**  Ing. Roland Vinter, Ing. Miroslav Podžuban, Miroslav Lochman, Ľudmila Révésová,

Marek Trembecki, Karol Kočiš, Bartolomej Damko a Róbert Kapaló

**Za overovateľov zápisnice:** Ing. Miroslav Podžuban a Bartolomej Damko

**Návrhová komisia:** Ing. Roland Vinter

**Zapísala :** Ing. M. Štefánová

**Program:**

1. Otvorenie *(určenie zapisovateľa, overovateľov zápisnice; voľba návrhovej komisie)*
2. Schválenie programu zasadnutia OZ
3. Informácia starostu obce
4. Schválenie záverečného účtu obce za rok 2018
5. Rozpočtové opatrenie 02/2019
6. Dodatok č.5 k VZN č. 2/2015 o úhradách za poskytovanie služieb obcou Perín-Chym
7. Rôzne (interpelácie poslancov, žiadosti občanov)
8. Záver

**K bodu č.1:**

Starosta obce MVDr. Ladislav Molnár PhD. otvoril zasadnutie Obecného zastupiteľstva, privítal poslancov a všetkých prítomných, navrhol overovateľov a zapisovateľku zápisnice, ktorí boli schválení.

**K bodu č. 2**

V tomto bode starosta oboznámil prítomných s programom zasadnutia, ktorý poslanci schválili prijatím uznesenia č. 46 **.**

**K bodu č. 3**

Starosta zhodnotil úspešný priebeh akcií – MDD na školskom dvore spolu s uvítaním detí do života a Športového dňa na ihrisku v Períne. V mesiaci júl bude otvorená materská škola a k dispozícii bude družina pre školákov prvé 2 týždne v júli.

V Períne prebieha rekonštrukcia rigolov – pre tento projekt Environmentálny fond vyčlenil pre Perín-Chym dotáciu 150.000,-€.

500 ton makadamu bolo privezeného z U.S.Steelu, družstevníci ho rozsypali po parkovisku, poľných cestách, k hnojiskám (aby ľudia mohli vyviezť pokosenú trávu).

Zmluva s EDEMI bola podpísaná a je podaná na vklad na katastri.

Dôchodcovia z klubu dôchodcov súhlasia, aby sa stretávali v salóniku a tým sa uvoľní priestor na 2.poschodí.

Do Chymu bola vyrobená nová brána na cintorín.

Je pripravený maďarský preklad knihy História obcí.

Poslanci prijali uznesenie č. 47.

**K bodu č. 4**

V tomto bode hlavný kontrolór obce Ing. Hospodár predniesol svoje odporúčacie stanovisko k záverečnému účtu, potom predseda finančnej kontroly Ing. Vinter ozrejmil detailnejšie časti záverečného účtu, pohľadávky a záväzky. Po diskusii poslanci hlasovali a bolo prijaté uznesenie č. 48.

**K bodu č. 5**

Ing. Roland Vinter informoval poslancov o nutnosti zmeny v rozpočte, ozrejmil jednotlivé položky v návrhu 2. rozpočtového opatrenia. Hlavný kontrolór predniesol svoje stanovisko k úprave a poslanci po diskusii schválili uznesenie č. 49.

Hlavný kontrolór predložil návrh plánu kontrolnej činnosti na 2. polrok 2019. Poslanci doplnili k návrhu ďalší bod a to kontrolu daňových dlžníkov, vymáhanie daní a poplatkov. Bolo jednoznačne schválené uznesenie č. 50.

**K bodu č. 6**

V tomto bode prebehla diskusia ohľadom výšky prepravného poplatku ( režijných nákladov a stojného ) novým autobusom RENAULT MASTER. Keďže nedošlo k dohode a je potrebné prekalkulovať všetky predpokladané náklady na prepravu, tento bod bol presunutý na najbližšie zasadnutie OZ.

**K bodu č. 7**

Na zasadnutí zo dňa 25.02.2019 bol uznesením č. 22 schválený zámer odpredať nepotrebný nehnuteľný majetok v časti obce Gomboš, ktorý bol zverejnený. Tentokrát starosta pristúpil k návrhu na predaj vyhlásením obchodnej verejnej súťaže. Po prerokovaní poslanci prijali uznesenie č. 51.

Obci bola doručená žiadosť pani Heleny Belyovej o odkúpenie časti parcely 3892/4 v Gomboši, na ktorej je postavená budova. Poslanci schválili zámer predaja uznesením č. 52.

Obec Veľká Ida podala žiadosť o dlhodobý prenájom parciel v Gomboši p.č. 4608/15 a 4611/18 za účelom rekonštrukcie komunikácie. Nakoľko bolo prijaté uznesenie č. 45 na zasadnutí zo dňa 29.05.2019, toto bolo zrušené a nahradené uznesením č. 53.

Bola podaná sťažnosť na majiteľku psa v Chyme č.d. 41, starosta bol na obhliadke a majiteľka bola pozvaná na prerokovanie komisiou verejného poriadku. Pani sa ospravedlnila, že sa nemôže dostaviť v stanovenom termíne zo zdravotných dôvodov a bude určený nový termín prerokovania.

Obec obdržala aj sťažnosť Petra Špegára a ďalších podpísaných susedov na majiteľa psa na č. d. 84 v Períne, ktorý neustále šteká. Bude to riešené komisiou verejného poriadku.

Poslanec R. Kapaló sa opýtal hl. kontrolóra na prebiehajúce súdne konanie ohľadom výpovede zo strany obce. Kontrolór sa vyjadril, že sa čaká na rozhodnutie 2-stupňového súdu, ktorý zatiaľ nekonal, došlo k odvolaniu sudkyne. Prebehla diskusia a poslanci požiadali starostu, aby na najbližšom rokovaní informoval poslancov o prebiehajúcom spore.

Hlavný kontrolór obce Ing. J. Hospodár informoval prítomných, že od 08.06.2019 nastúpil ako hl. kontrolór aj vo Veľkej Ide.

**K bodu č. 8**

Na záver sa pán starosta poďakoval prítomným za účasť a ukončil zasadnutie OZ.

................................... ................................... .............................................

Ing. Miroslav Podžuban Bartolomej Damko MVDr. Ladislav Molnár PhD.

overovateľ overovateľ starosta obce

**PRIJATÉ UZNESENIA**

**zo 6. riadneho zasadnutia Obecného zastupiteľstva obce Perín – Chym,**

**konaného dňa 26.06.2019**

**UZNESENIE č. 46**

Obecné zastupiteľstvo Obce Perín-Chym **s c h v a ľ u j e** program 6. riadneho zasadnutia OZ v Períne-Chyme.

Hlasovanie : za: 8 , proti : 0 , zdržali sa: 0

**UZNESENIE č. 47**

Obecné zastupiteľstvo Obce Perín-Chym **b e r i e na  vedomie** informáciu starostu za uplynulé obdobie od posledného zasadnutia OZ.

Hlasovanie : za: 8 , proti : 0 , zdržali sa: 0

**UZNESENIE č. 48**

Obecné zastupiteľstvo Obce Perín – Chym :

1. **b e r i e** na vedomie odborné stanovisko HK obce s odporúčaním obecnému zastupiteľstvu schváliť celoročné hospodárenie obce **bez výhrad**.
2. **s c h v a ľ u j e** celoročné hospodárenie obce bez výhrad.
3. **s c h v a ľ u j e** prevod prebytku hospodárenia v roku 2018 v čiastke 4.284,35 € **do rezervného fondu**.
4. Hlasovanie : za: 8 , proti : 0 , zdržali sa: 0

**UZNESENIE č. 49**

Obecné zastupiteľstvo Obce Perín-Chym:

1. **b e r i e** na vedomie odporúčacie stanovisko hlavného kontrolóra obce k 2. zmene rozpočtu
2. **s a u z n á š a**  na prijatí 2. zmeny rozpočtu podľa predloženého návrhu, ktorý zostáva vyrovnaný v príjmoch aj výdavkoch v čiastke 634.905,- €.

Hlasovanie : za: 8 , proti : 0 , zdržali sa: 0

**UZNESENIE č. 50**

Obecné zastupiteľstvo v Períne – Chyme **s c h v a ľ u j e** Plán kontrolnej činnosti hlavného kontrolóra na II. polrok 2019 podľa predloženého návrhu.

Hlasovanie : za: 8 , proti : 0 , zdržali sa: 0

**UZNESENIE č. 51**

Obecné zastupiteľstvo Obce Perín-Chym **v y h l a s u j e** podľa ust. § 281 až 288 Obchodného zákonníka obchodnú verejnú súťaž na odkúpenie pozemkov p.č. 4608/11, 4611/9 a 4611/26

s týmito podmienkami :

**OBSAH NÁVRHU ZMLUVY, NA KTOROM VYHLASOVATEĽ TRVÁ :**

1. predmet návrhu zmluvy budú pozemky p.č. 4608/11, 4611/9 a 4611/26 v kat. území Perín
2. súťažiaci ponúkne kúpnu cenu, ktorá presiahne 24,99 € /m2
3. súťažiaci zaplatí kúpnu cenu pred podaním zmluvy na vklad v Katastri nehnuteľností, najneskôr do 30 dní od vyhodnotenia súťaže; inak má vyhlasovateľ právo odstúpiť od zmluvy
4. súťažiaci berie na vedomie, že účinky odstúpenia od zmluvy podľa bodu 3. vyššie nastávajú doručením písomného oznámenia vyhlasovateľa o využití tohto práva. Odstúpením od zmluvy zmluva zaniká.
5. súťažiaci znáša náklady spojené s podaním zmluvy na vklad v Katastri nehnuteľností

**OSTATNÉ SÚŤAŽNÉ PODMIENKY :**

1. Technické informácie o nehnuteľnosti poskytne pracovník obecného úradu Ing. Monika Štefánová, tel.055/4665301, prístup k nehnuteľnosti za účelom obhliadky je možné dohodnúť so starostom MVDr. Ladislavom Molnárom PhD.
2. Návrhy na uzavretie zmluvy podávajte písomne na adresu „Obec Perín-Chym, Perín 180, 044 74 Perín-Chym“ v zalepenej obálke a s výrazným označením „súťaž odkúpenie pozemkov v Gomboši“. Do zalepenej obálky s návrhom na uzavretie zmluvy vložte list s identifikačnými údajmi o osobe súťažiaceho (pri právnickej osobe : názov, právna forma, sídlo a IČO; pri fyzickej osobe : meno, priezvisko, adresa, rod. č.) Na rovnakej adrese poskytneme záujemcom, ktorí sa zaregistrujú predložením identifikačného dokladu (výpis z obchodného registra, koncesná listina, živnostenský list a pri fyzických osobách občiansky preukaz), na požiadanie vzor súťažného návrhu zmluvy, ktorého obsah stanovuje minimálne náležitosti platného návrhu zmluvy.
3. Lehota na predkladanie návrhov zmlúv končí dňa 19.07.2019 o 12:00 hod.
4. Výsledok vyhodnotenia súťaž bude oznámený účastníkom písomnou správou odoslanou najneskôr 25.07.2019
5. Návrh zmluvy je už po jeho predložení neodvolateľný.
6. Oprava chýb v predložených návrhoch sa vylučuje.
7. Predložené návrhy možno meniť a dopĺňať len v prípade, ak je nový návrh z pohľadu vyhlasovateľa výhodnejší ako predchádzajúci a len v stanovenej lehote na predkladanie návrhov
8. Vyhlasovateľ si vyhradzuje právo odmietnuť všetky predložené návrhy alebo zrušiť súťaž.

Hlasovanie : za: 8 , proti : 0 , zdržali sa: 0

**UZNESENIE č. 52**

Obecné zastupiteľstvo Obce Perín-Chym, v súlade s § 9a ods. 1 písm. c ) zákona SNR č.138/1991 Zb. o majetku obcí v znení neskorších prepisov, **s c h v a ľ u j e** zámer predaja majetku obce Perín-Chym, parcely o výmere 163 m2 odčlenenej geometrickým plánom č. 37016610-33/2019 z pôvodnej parcely č. 3892/4, zapísanej na LV 2470, ako vodná plocha, v kat. území Perín formou priameho predaja za cenu podľa znaleckého posudku.

Hlasovanie : za: 8 , proti : 0 , zdržali sa: 0

**UZNESENIE č. 53**

Obecné zastupiteľstvo Obce Perín-Chym **r u š í** uznesenie č.45 v plnom rozsahu

a  **s c h v a ľ u j e**

ako osobitný zreteľ

pre prenájom pozemkov pod obecnými cestami na parcelách „C KN“č. 3881, 3882, 3892/4, 4563/44, 4608/15, 4611/18, 4612/4, 4612/2, 4649/2, v celkovej výmere 20.034 m2 v čiastke 0,50 € za 1 m2 na dobu 3 rokov Obci Veľká Ida to, že Obec Veľká Ida v miestnej časti Gomboš uskutoční položenie nového asfaltového povrchu obecných ciest na zmienených parcelách zo svojho rozpočtu obce.

Tento osobitný zreteľ Obecné zastupiteľstvo Obce Perín – Chym vyhlasuje v súlade s písmenom c.), odseku 9.), § 9a, zákona č. 138/1991 Zb. Zákona SNR o majetku obce.

1. Zámer

Prenajať majetok obce Perín – Chym, a to pozemky pod obecnými cestami na parcelách „C KN“ č. 3881, 3882, 3892/4, 4563/44, 4608/15, 4611/18, 4612/4, 4612/2, 4649/2 v celkovej výmere 20.034m2 v čiastke 0,50 € za 1m2 Obci Veľká Ida na dobu 3 rokov v súlade s odsekom 2.), § 9a., zákona č. 138/1991 Zb. Zákona SNR o majetku obce.

Hlasovanie : za: 8 , proti : 0 , zdržali sa: 0

**UZNESENIE č. 54**

Obecné zastupiteľstvo Obce Perín-Chym **žiada** starostu informovať na najbližšom zasadnutí Obecného zastupiteľstva o právnom stave sporu Obce s hlavným kontrolórom**.**

Hlasovanie : za: 8 , proti : 0 , zdržali sa: 0